Diari Oficial de la Generalitat Valenciana


Sumari del DOGV 7942, del 22-12-2016 (2016/9965)

Notificació de la sentència dictada en el procediment ordinari número 274/2015.
-------------------------------------------------------------------------------

### Dades del document

Número de DOGV
:   7942

Data del DOGV
:   22-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9965


Organisme emissor
:   Jutjat de Primera Instància Número 3 de la Vila Joiosa

Tipus de document
:   Edicte

Notificació de la sentència dictada en el procediment ordinari número 274/2015. [2016/9965]  
Procediment: assumpte civil 000274/2015.  
Judici: procediment ordinari 000274/2015.  
Part demandant: Simon Paul Phillips i Warren James Willis.  
Part demandada: herència jacent de Salvador Pallarés Sánchez i hereus de Salvador Pallarés Sánchez.  
Sobre: ordinaris.  
En el judici a què es fa referència s'ha dictat la resolució que té l'encapçalament i la dispositiva que són com segueix:  
  
«Jutjat de Primera Instància i Instrucció número 3 de la Vila Joiosa  
  
Procediment: procediment ordinari 000274/2015.  
De: Simon Paul Phillips i Warren James Willis.  
Procurador: Antonio Lloret Espí.  
Contra: herència jacent de Salvador Pallarés Sánchez i hereus de Salvador Pallarés Sánchez.  
Sentència número 99/2016  
La Vila Joiosa, 3 de novembre de 2016  
  
Raül Cózar i Agulló, magistrat jutge titular del Jutjat de Primera Instància i Instrucció número 3 de la Vila Joiosa i partit, he vist en judici oral i públic aquestes actuacions de judici ordinari 274/2015, seguides a instàncies de Simon Paul Phillips i Warren James Willis, representats pel procurador dels tribunals el senyor Lloret Espí i defesos per la lletrada la senyora Aragonés Zaragoza, contra l'herència jacent o hereus ignorats de Salvador Pallarés Sánchez, en situació de rebel·lia processal, en què s'exercita acció per adquisició per prescripció adquisitiva.  
  
  
Dispositiva  
Estime íntegrament la demanda interposada per Simon Paul Phillips i Warren James Willis, representats pel procurador dels tribunals el senyor Lloret Espí i defesos per la lletrada la senyora Aragonés Zaragoza, contra l'herència jacent o hereus ignorats de Salvador Pallarés Sánchez, en situació de rebel·lia processal, en què s'exercita acció per adquisició per prescripció adquisitiva, declare que el demandant ha adquirit per prescripció extraordinària el 50 % de la propietat de la finca 988 (inscrita a nom de Salvador Pallarés Sánchez), inscrita al Registre de la Propietat número 2 de la Vila Joiosa, al tom 839, llibre 352 i foli 105, i dispose que s'expedisca un manament al Registre de la Propietat número 2 de la Vila Joiosa, a l'efecte que adeqüe la inscripció a l'anterior pronunciament declaratiu, amb la imposició de costes a la part demandada.  
Notifiqueu aquesta resolució a les parts i indiqueu-los que, en contra, s'hi pot interposar un recurs d'apel·lació. El recurs haurà d'interposar-se per escrit dins del termini de 20 dies hàbils comptats des de l'endemà de la notificació, amb expressió de la infracció comesa al parer de la persona recurrent, sense aquests requisits no s'admetrà el recurs, i caldrà consignar el dipòsit establit en la disposició addicional 15a de la reforma de la Llei orgànica del poder judicial, LO 1/2009, de 3 novembre.  
Així ho disposa, mana i firma, de la qual cosa done fe.»  
Atés que es desconeix el domicili o la residència actuals de la part demandada, herència jacent o hereus de Salvador Pallarés Sánchez, per diligència d'ordenació de 15 de novembre de 2016, la lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, en relació amb l'article 497.2, tots aquests de la Llei d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació de la Sentència número 99/2016, dictada en data 3 de novembre de 2016, als demandats.  
  
  
La Vila Joiosa, 15 de novembre de 2016.- La lletrada de l'Administració de justícia: Raquel Cortes Sirvent.